
ΑΙΤΙΟΛΟΓΙΚΗ ΕΚΘΕΣΗ

Στις 23 Ιουνίου 2000, τα μέλη της ομάδας κρατών της Αφρικής, της Καραϊβικής και του Ειρηνικού (εφεξής «κράτη ΑΚΕ»), αφενός, και της Ευρωπαϊκής Κοινότητας και των κρατών μελών της, αφετέρου, υπέγραψαν συμφωνία εταιρικής σχέσης στο Κοτονού (Μπενίν) (εφεξής η «συμφωνία του Κοτονού»). 

Στις 25 Ιουνίου 2005 στο Λουξεμβούργο, τα κράτη ΑΚΕ και η Ευρωπαϊκή Κοινότητα και τα κράτη μέλη που την απαρτίζουν υπέγραψαν συμφωνία για την τροποποίηση της συμφωνίας του Κοτονού. Σύμφωνα με το άρθρο 93 παράγραφος 3 της εν λόγω συμφωνίας, η τροποποιημένη συμφωνία του Κοτονού τέθηκε σε ισχύ την 1η Ιουλίου 2008, μετά την επικύρωση της αναθεωρημένης συμφωνίας από την ΕΕ και τα κράτη μέλη της, καθώς και από τα δύο τρίτα των κρατών ΑΚΕ.

Στις 22 Ιουνίου 2010 στην Ουαγκαντούγκου, τα κράτη ΑΚΕ και η Ευρωπαϊκή Ένωση υπέγραψαν συμφωνία για την τροποποίηση για δεύτερη φορά της συμφωνίας του Κοτονού, η οποία εφαρμόζεται προσωρινά από την 31η Οκτωβρίου 2010.

Με επιστολή της 25ης Φεβρουαρίου 2013 που εστάλη στην Ύπατη Εκπρόσωπο/Αντιπρόεδρο της ΕΕ κα Ashton και στον πρόεδρο του Συμβουλίου ΑΚΕ-ΕΕ, μέσω της Γενικής Γραμματείας του Συμβουλίου της Ευρωπαϊκής Ένωσης, η υπουργός εξωτερικών και διεθνούς συνεργασίας της Ομοσπονδιακή Δημοκρατία της Σομαλίας, κα Fawzia Yusuf Adam, ζήτησε επισήμως καθεστώς παρατηρητή και επακόλουθη προσχώρηση στη συμφωνία του Κοτονού, σύμφωνα με τις διατάξεις του άρθρου 94 της συμφωνίας. Η Ευρωπαϊκή Ένωση θα πρέπει να ανταποκριθεί θετικά στην αίτηση αυτή, η οποία θα πρέπει να εγκριθεί με επίσημη απόφαση του Κοινού Συμβουλίου των Υπουργών ΑΚΕ-ΕΕ, κατά τη συνάντησή τους στις Βρυξέλλες, στις 6 και 7 Ιουνίου 2013.

Σύμφωνα με το άρθρο 218 παράγραφος 10 της Συνθήκης για τη λειτουργία της Ευρωπαϊκής Ένωσης, το Ευρωπαϊκό Κοινοβούλιο ενημερώνεται σχετικά.

Ως εκ τούτου, η Επιτροπή προτείνει στο Συμβούλιο να εγκρίνει τη συνημμένη πρόταση θέσης της ΕΕ σχετικά με το καθεστώς της Ομοσπονδιακή Δημοκρατίας της Σομαλίας σε σχέση με την τροποποιημένη συμφωνία του Κοτονού.

2013/0145 (NLE)

Πρόταση
ΑΠΟΦΑΣΗ ΤΟΥ ΣΥΜΒΟΥΛΙΟΥ
σχετικά με τη θέση που πρέπει να υιοθετήσει η Ευρωπαϊκή Ένωση στο πλαίσιο του Συμβουλίου των Υπουργών ΑΚΕ-ΕΚ σχετικά με το καθεστώς της Ομοσπονδιακής Δημοκρατίας της Σομαλίας σε σχέση με τη συμφωνία εταιρικής σχέσης μεταξύ των μελών της ομάδας κρατών της Αφρικής, της Καραϊβικής και του Ειρηνικού, αφενός, και της Ευρωπαϊκής Κοινότητας και των κρατών μελών της, αφετέρου
ΤΟ ΣΥΜΒΟΥΛΙΟ ΤΗΣ ΕΥΡΩΠΑΪΚΗΣ ΕΝΩΣΗΣ,

Έχοντας υπόψη τη Συνθήκη για τη λειτουργία της Ευρωπαϊκής Ένωσης, και ιδίως το άρθρο 217, σε συνδυασμό με το άρθρο 218 παράγραφος 9,

Έχοντας υπόψη την πρόταση της Ευρωπαϊκής Επιτροπής,

Εκτιμώντας τα ακόλουθα:

(1)
Η συμφωνία εταιρικής σχέσης μεταξύ των μελών της ομάδας κρατών της Αφρικής, της Καραϊβικής και του Ειρηνικού, αφενός, και της Ευρωπαϊκής Κοινότητας και των κρατών μελών της, αφετέρου, που υπογράφηκε στο Κοτονού στις 23 Ιουνίου 2000
, όπως τροποποιήθηκε για πρώτη φορά στο Λουξεμβούργο στις 25 Ιουνίου 2005
 (εφεξής «συμφωνία του Κοτονού»), τέθηκε σε ισχύ την 1η Ιουλίου 2008 σύμφωνα με το άρθρο 93 παράγραφος 3. Η συμφωνία Κοτονού τροποποιήθηκε για δεύτερη φορά στην Ουαγκαντούγκου στις 22 Ιουνίου 2010
. Η δεύτερη τροποποίηση της συμφωνίας του Κοτονού εφαρμόζεται προσωρινά από τις 31 Οκτωβρίου 2010
.

(2)
Το άρθρο 94 της συμφωνίας του Κοτονού ορίζει ότι κάθε αίτηση προσχώρησης από κράτος υποβάλλεται στο Συμβούλιο των Υπουργών ΑΚΕ-ΕΕ και εγκρίνεται από αυτό.

(3)
Στις 25 Φεβρουαρίου 2013, η Ομοσπονδιακή Δημοκρατία της Σομαλίας υπέβαλε αίτηση προσχώρησης σύμφωνα με το άρθρο 94 της συμφωνίας του Κοτονού.

(4)
Η έγκριση της προσχώρησης της Σομαλίας από το Συμβούλιο των Υπουργών ΑΚΕ-ΕΚ θα πρέπει να υποστηριχθεί από την Ευρωπαϊκή Ένωση. Η Ομοσπονδιακή Δημοκρατία της Σομαλίας θα πρέπει να υποβάλει την πράξη προσχώρησής της στη Γενική Γραμματεία του Συμβουλίου της Ευρωπαϊκής Ένωσης και στη Γραμματεία των κρατών ΑΚΕ, θεματοφύλακες της συμφωνίας.

(5)
Ως εκ τούτου, είναι σκόπιμο να καθοριστεί η θέση που θα υιοθετήσει η ΕΕ στο πλαίσιο του Συμβουλίου των Υπουργών ΑΚΕ-ΕΕ,

ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ: 

Άρθρο μόνο

Η θέση της Ευρωπαϊκής Ένωσης, στο πλαίσιο του Συμβουλίου των Υπουργών ΑΚΕ-ΕΕ, όσον αφορά την αίτηση της Ομοσπονδιακή Δημοκρατίας της Σομαλίας για χορήγηση καθεστώτος παρατηρητή και επακόλουθης προσχώρησης στη συμφωνία του Κοτονού, όπως τροποποιήθηκε στο Λουξεμβούργο και στην Ουαγκαντούγκου, είναι να αποδεχθεί την αίτηση αυτή σύμφωνα με τους όρους του σχεδίου απόφασης του Συμβουλίου των Υπουργών ΑΚΕ-ΕΕ, που επισυνάπτεται στην παρούσα απόφαση. 

Επίσημες και ελάσσονος σημασίας αλλαγές στο συνημμένο σχέδιο απόφασης του Συμβουλίου των Υπουργών ΑΚΕ-ΕΚ δύνανται να συμφωνηθούν χωρίς να απαιτείται τροποποίηση της παρούσας απόφασης.

Βρυξέλλες,

Για το Συμβούλιο


Ο Πρόεδρος

ΠΑΡΑΡΤΗΜΑ 

Σχέδιο

ΑΠΟΦΑΣΗ ΑΡΙΘ. ../….

ΤΟΥ ΣΥΜΒΟΥΛΙΟ ΥΠΟΥΡΓΩΝ ΑΚΕ-ΕΕ

της […]
σχετικά με το καθεστώς παρατηρητή και επακόλουθης προσχώρησης της Ομοσπονδιακή Δημοκρατίας της Σομαλίας σε σχέση με τη συμφωνία εταιρικής σχέσης μεταξύ των μελών της ομάδας των κρατών της Αφρικής, της Καραϊβικής και του Ειρηνικού, αφενός, και της Ευρωπαϊκής Κοινότητας και των κρατών μελών της, αφετέρου
ΤΟ ΣΥΜΒΟΥΛΙΟ ΥΠΟΥΡΓΩΝ ΑΚΕ-ΕΕ,

Έχοντας υπόψη τη συμφωνία εταιρικής σχέσης μεταξύ των μελών της ομάδας κρατών της Αφρικής, της Καραϊβικής και του Ειρηνικού, αφενός, και της Ευρωπαϊκής Κοινότητας και των κρατών μελών της, αφετέρου, που υπογράφηκε στο Κοτονού στις 23 Ιουνίου 2000
, όπως τροποποιήθηκε για πρώτη φορά στο Λουξεμβούργο στις 25 Ιουνίου 2005
, και για δεύτερη φορά στην Ουαγκαντούγκου στις 22 Ιουνίου 2010
 (εφεξής «συμφωνία του Κοτονού»), και ιδίως το άρθρο 94,

Έχοντας υπόψη την απόφαση αριθ. 1/2005 του Συμβουλίου των Υπουργών ΑΚΕ-ΕΚ, της 8ης Μαρτίου 2005, σχετικά με την έγκριση του εσωτερικού κανονισμού του Συμβουλίου των Υπουργών ΑΚΕ-ΕΚ
 και, ιδίως, το άρθρο 8 παράγραφος 2,

Εκτιμώντας τα ακόλουθα:

(1)
Η συμφωνία του Κοτονού τέθηκε σε ισχύ την 1η Ιουλίου 2008 σύμφωνα με το άρθρο 93 παράγραφος 3 της εν λόγω συμφωνίας. Η συμφωνία τροποποιήθηκε για πρώτη φορά στο Λουξεμβούργο στις 25 Ιουνίου 2005, και για δεύτερη φορά στην Ουαγκαντούγκου στις 22 Ιουνίου 2010. Η δεύτερη τροποποίηση εφαρμόζεται προσωρινά από την 31η Οκτωβρίου 2010
.

(2)
Το άρθρο 94 της συμφωνίας του Κοτονού ορίζει ότι κάθε αίτηση προσχώρησης από κράτος υποβάλλεται στο Συμβούλιο των Υπουργών ΑΚΕ-ΕΕ και εγκρίνεται από αυτό.

(3)
Στις 25 Φεβρουαρίου 2013, η Ομοσπονδιακή Δημοκρατία της Σομαλίας υπέβαλε αίτηση για καθεστώς παρατηρητή και επακόλουθη προσχώρηση σύμφωνα με το άρθρο 94 της συμφωνίας του Κοτονού. 

(4)
Η Ομοσπονδιακή Δημοκρατίας της Σομαλίας οφείλει να καταθέσει την πράξη προσχώρησης στους θεματοφύλακες της συμφωνίας του Κοτονού, και συγκεκριμένα στη Γενική Γραμματεία του Συμβουλίου της Ευρωπαϊκής Ένωσης και στη Γραμματεία των κρατών ΑΚΕ. 

ΑΠΟΦΑΣΙΖΕΙ:

Άρθρο 1
Έγκριση του αιτήματος προσχώρησης και καθεστώς παρατηρητή

Η αίτηση της Ομοσπονδιακής Δημοκρατίας της Σομαλίας να προσχωρήσει στη συμφωνία εταιρικής σχέσης μεταξύ των μελών της ομάδας κρατών της Αφρικής, της Καραϊβικής και του Ειρηνικού, αφενός, και της Ευρωπαϊκής Κοινότητας και των κρατών μελών της, αφετέρου, που υπογράφηκε στο Κοτονού στις 23 Ιουνίου 2000, όπως τροποποιήθηκε για πρώτη φορά στο Λουξεμβούργο στις 25 Ιουνίου 2005 και για δεύτερη φορά στην Ουαγκαντούγκου στις 22 Ιουνίου 2010, εγκρίνεται. 

Η Ομοσπονδιακή Δημοκρατία της Σομαλίας καταθέτει την πράξη προσχώρησης στους θεματοφύλακες της συμφωνίας, και συγκεκριμένα, στη Γενική Γραμματεία του Συμβουλίου της Ευρωπαϊκής Ένωσης και στη Γραμματεία των κρατών ΑΚΕ, πριν από την εν λόγω ημερομηνία.

Εν αναμονή της προσχώρησής της, η Ομοσπονδιακή Δημοκρατία της Σομαλίας μπορεί να παρίσταται στις συνεδριάσεις του Συμβουλίου ως παρατηρητής.

Άρθρο 2
Έναρξη ισχύος

Η παρούσα απόφαση αρχίζει να ισχύει από την επόμενη ημέρα της έκδοσής της.

Έγινε στ.. , 


Για το Συμβούλιο των Υπουργών ΑΚΕ-ΕΕ

Ο Πρόεδρος

�	ΕΕ L 317 της 15.12.2000, σ. 3.


�	Συμφωνία για τροποποίηση της συμφωνίας εταιρικής σχέσης μεταξύ των μελών της ομάδας των κρατών της Αφρικής, της Καραϊβικής και του Ειρηνικού, αφενός, και της Ευρωπαϊκής Κοινότητας και των κρατών μελών της, αφετέρου, η οποία υπεγράφη στην Κοτονού στις 23 Ιουνίου 2000 (ΕΕ L 209 της 11.8.2005, σ. 27).


�	Συμφωνία για τη δεύτερη τροποποίηση της συμφωνίας εταιρικής σχέσης μεταξύ των μελών της ομάδας των κρατών της Αφρικής, της Καραϊβικής και του Ειρηνικού, αφενός, και της Ευρωπαϊκής Κοινότητας και των κρατών μελών της, αφετέρου, η οποία υπεγράφη στην Κοτονού στις 23 Ιουνίου 2000, όπως τροποποιήθηκε για πρώτη φορά στο Λουξεμβούργο στις 25 Ιουνίου 2005 (ΕΕ L 287 της 4.11.2010, σ. 3).


�	Απόφαση αριθ. 2/2010 του Συμβουλίου των Υπουργών ΑΚΕ-ΕΕ, της 21ης Ιουνίου 2010, ΕΕ L 287 της 4.11.2010, σ. 68.


�	ΕΕ C L 317 της 15.12.2000, σ. 3.


�	Συμφωνία για τροποποίηση της συμφωνίας εταιρικής σχέσης μεταξύ των μελών της ομάδας των κρατών της Αφρικής, της Καραϊβικής και του Ειρηνικού, αφενός, και της Ευρωπαϊκής Κοινότητας και των κρατών μελών της, αφετέρου, η οποία υπεγράφη στην Κοτονού στις 23 Ιουνίου 2000 (ΕΕ L 209 της 11.8.2005, σ. 27).


�	Συμφωνία για την τροποποίηση για δεύτερη φορά της συμφωνίας εταιρικής σχέσης μεταξύ των μελών της ομάδας των κρατών της Αφρικής, της Καραϊβικής και του Ειρηνικού, αφενός, και της Ευρωπαϊκής Κοινότητας και των κρατών μελών της, αφετέρου, η οποία υπεγράφη στο Κοτονού στις 23 Ιουνίου 2000, όπως τροποποιήθηκε για πρώτη φορά στο Λουξεμβούργο στις 25 Ιουνίου 2005 (ΕΕ L 287 της 4.11.2010, σ. 3).


�	ΕΕ L 95 της 14.4.2005, σ. 44.


�	Απόφαση αριθ. 2/2010 του Συμβουλίου των Υπουργών ΑΚΕ-ΕΕ, της 21ης Ιουνίου 2010, ΕΕ L 287 της 4.11.2010, σ. 68.

